CELEX: C2006/310/25
Language: da
Date: 2006-12-16 00:00:00
Title: Sag T-311/04: Dom afsagt af Retten i Første Instans den 19. oktober 2006 — Buendia Sierra mod Kommissionen (Tjenestemænd — forfremmelse — forfremmelsesåret 2003 — tildeling af prioritetspoints)

16.12.2006   
            
            
               DA
            
            
               Den Europæiske Unions Tidende
            
            
               C 310/13
            
         Dom afsagt af Retten i Første Instans den 19. oktober 2006 — Buendia Sierra mod Kommissionen
   (Sag T-311/04) (1)
   
   (Tjenestemænd - forfremmelse - forfremmelsesåret 2003 - tildeling af prioritetspoints)
   (2006/C 310/25)
   Processprog: fransk
   Parter
   
      Sagsøger: José Luis Buendía Sierra (Bruxelles, Belgien) (ved avocats M. van der Woude og V. Landes)
   
      Sagsøgt: Kommissionen for De Europæiske Fællesskaber (ved G. Berscheid og V. Joris, som befuldmægtigede, bistået af avocat D. Waelbroeck)
   Sagens genstand
   Annullation:
   
               —
            
            
               af afgørelsen fra generaldirektøren for Kommissionens Juridiske Tjeneste om at tildele sagsøgeren et enkelt prioritetspoint fra generaldirektoratet i forfremmelsesåret 2003, som blev meddelt den 2. juli 2003 og stadfæstet ved en afgørelse fra ansættelsesmyndigheden, som blev meddelt den 16. december 2003.
            
         
               —
            
            
               af ansættelsesmyndighedens afgørelse om ikke at tildele sagsøgeren noget specielt prioritetspoint for supplerende aktiviteter i institutionens interesse i forfremmelsesåret 2003, som blev meddelt den 16. december 2003 gennem databasen SYSPER 2.
            
         
               —
            
            
               af følgende afgørelser: ansættelsesmyndighedens afgørelse om at tildele sagsøgeren i alt 20 points i forfremmelsesåret 2003; listen over fortjenester for tjenestemændene i lønklasse A5 i forfremmelsesåret 2003, som blev offentliggjort i Meddelelser fra Administrationen nr. 69-2003 af 13. november 2003; listen over de tjenestemænd, der blev forfremmet til lønklasse A4 i forfremmelsesåret 2003, som blev offentliggjort i Meddelelser fra Administrationen nr. 73-2003 af 27. november 2003; under alle omstændigheder af afgørelsen om ikke at opføre sagsøgeren på de nævnte lister.
            
         
               —
            
            
               af ansættelsesmyndighedens afgørelse af 15. juni 2004 om afslag på den klage, sagsøgeren indgav den 12. februar 2004, i det omfang, det er nødvendigt.
            
         Konklusion
   
               1)
            
            
               Kommissionens afgørelser om at fastsætte sagsøgerens samlede antal forfremmelsespoints til 20 points og om ikke at opføre ham på listen over de tjenestemænd, der blev forfremmet til lønklasse A4 i forfremmelsesåret 2003, annulleres.
            
         
               2)
            
            
               I øvrigt frifindes Kommissionen.
            
         
               3)
            
            
               Kommissionen betaler sagens omkostninger.
            
         
      (1)  EUT C 262 af 23.10.2004.